Ma gewond toe verdagte gesin op strand aanval, beroof | Maroela Media
ŉ Vrou is gewond toe sy en haar gesin Sondagoggend op die Noordhoekstrand suid van Kaapstad aangeval en beroof is.
Ian Klopper, stasiebevelvoerder van die Nasionale Seereddingsinstituut (NSRI) se kantoor by Kommetjie, sê die voorval het glo kort ná 08:00 gebeur.
ŉ Man het glo die gesin, ŉ egpaar en hul dogter, genader en hulle toe beroof van persoonlike items.
Volgens Klopper het die gesin kort ná die aanval hulp gaan soek waarna mediese en nooddienste na die toneel ontbied is.
“Nooddienswerkers van die NSRI het die vrou behandel vir ŉ snywond aan haar kop,” sê hy.
Verskeie veiligheidsgroepe soos die Cape Medical Response (CMR), die polisie, die Tafelberg-reaksiespan en die Kommetjie-buurtwag het gehelp met ŉ soektog na die verdagte.
“Die vrou is in ŉ CMR-ambulans gelaai en na die hospitaal vervoer. Sy was in ŉ stabiele toestand,” sê hy.
Klopper sê die pa en dogter is ongedeerd. Niemand is nog in verband met die voorval in hegtenis geneem nie.
Kaapstad NSRI Wes-Kaap
Nog ń voorval wat wys dit is nodig dat ń mens jou self op een of ander manier bewapen as jy gaan stap. Noordhoek is tans ń “hot spot” vir sulke aanvalle en steeds doen die owerhede niks om daardie mooi strand te beveilig nie. ń Groot plakkerskamp in die nabyheid maak dit uiters onveilig.
Antwoord dood eenvoudig, slap regering en wetstoepassing, viva
Ek stem saam met Koos die perskode maak voorsiening hiervoor dit is in openbare belang .
Sigbaarheid polisie en sekuriteite ook op strande….
Koert · 2 jare gelede
Hulle is nie eers sigbaar in die polisie stasies nie waar nog hoop om hulle op n strand te kry.
Pepperspray jouself man.